PATVIRTINTA

Šiaulių r. Raudėnų mokyklos-

daugiafunkcio centro

direktoriaus 2022 m. kovo 25 d.

įsakymu Nr. Org-36 (1.3)

**ŠIAULIŲ R. RAUDĖNŲ MOKYKLOS-DAUGIAFUNKCIO CENTRO**

**2022 METŲ VEIKLOS PLANAS**

Raudėnai

2022 m.

**TURINYS**

[I. BENDROJI INFORMACIJA 3](#_Toc99006992)

[II. MOKYKLOS 2021 METŲ VEIKLOS PLANO ĮGYVENDINIMO ANALIZĖ 4](#_Toc99006993)

[III. MOKYKLOS 2021 METŲ VEIKLOS PLANO TIKSLAI IR UŽDAVINIAI 8](#_Toc99006994)

[IV. TIKSLŲ IR UŽDAVINIŲ ĮGYVENDINIMO PRIEMONIŲ PLANAS 9](#_Toc99006995)

[V. 2022 METŲ VEIKLOS PLANO ĮGYVENDINIMO LĖŠOS 16](#_Toc99006996)

Įgyvendinant metinį planą prisidedama prie Šiaulių rajono savivaldybės strateginio plėtros plano 2017–2023 metams strateginių prioritetų: sumani, pilietiška, kūrybinga, socialiai saugi ir sveika visuomenė (kodas 02), efektyvi rajono savivalda ir visuomenės saugumas (kodas 04).

# I. BENDROJI INFORMACIJA

Šiaulių r. Raudėnų mokyklos-daugiafunkcio centro (toliau – mokykla) pagrindinė paskirtis – bendrosios paskirties pagrindinės mokyklos tipo mokykla-daugiafunkcis centras. Mokykla vykdo formaliojo švietimo: pradinio, pritaikytą ir individualizuotą pradinio ugdymo, pagrindinio ugdymo pirmosios dalies, pritaikytą ir individualizuotą pagrindinio ugdymo pirmosios dalies programas; neformaliojo švietimo: ikimokyklinio ir priešmokyklinio ugdymo bei neformaliojo švietimo programas.

Mokyklos veiklos tikslas – suteikti asmeniui dorinės, sociokultūrinės ir pilietinės brandos pagrindus, bendrąjį raštingumą, technologinio raštingumo pagrindus, ugdyti kūrybingą, atsakingą pilietį, įgijusį bendrąsias ir esmines dalykines kompetencijas, būtinas tolesniam mokymuisi, profesinei karjerai ir savarankiškam gyvenimui.

Mokyklos 2022 metų veiklos planas parengtas remiantis 2021 metų veiklos plano įgyvendinimo analize, 2021 metais atlikto mokyklos veiklos įsivertinimo išvadomis.

Nustatant mokyklos 2022 metų veiklos tikslus ir uždavinius bei sudarant veiklos planą vadovautasi Lietuvos pažangos strategija „Lietuva 2030“, Valstybine švietimo 2013–2022 metų strategija, Šiaulių rajono savivaldybės strateginiu plėtros planu 2017–2023 metams, mokyklos strateginiu planu 2022–2023 metams, patvirtintu 2022 m. sausio 24 d. įsakymu Nr. Org.-11(1.3), atsižvelgta į 2021–2022 m. m. pradinio ir pagrindinio ugdymo programų ugdymo planą, patvirtintą mokyklos direktoriaus 2021 m. rugsėjo 1 d. įsakymu Nr. Org.-84(1.3).

Planą rengė darbo grupė, patvirtinta mokyklos direktoriaus 2022 m. sausio 11 d. įsakymu Nr. Org.-6 (1.3).

**DUOMENYS APIE MOKYKLĄ**

|  |  |  |
| --- | --- | --- |
| Duomenys | 2021-01-01 | 2021-12-31 |
| Mokinių skaičius | 71 | 60 |
| Klasių komplektų skaičius | 7 | 6 |
| Mokytojų skaičius | 18 | 18 |
| Tame tarpe metodininkų  Vyresniųjų mokytojų  Mokytojų  Neatestuotų | 12  3  3  0 | 11  5  2  0 |
| Kitų darbuotojų skaičius | 13 | 10 |

# II. MOKYKLOS 2021 METŲ VEIKLOS PLANO ĮGYVENDINIMO ANALIZĖ

Ataskaitiniu laikotarpiu išlaikytas stabilus grupių ir klasių komplektų skaičius. Mokyklai gavus pakankamą finansavimą sėkmingai įgyvendinti pradinio ir pagrindinio ugdymo programų ugdymo planai. Pirmąjį pusmetį didžiausias dėmesys buvo skirtas nuotolinio ugdymo organizavimui COVID-19 pandemijos laikotarpiu. Mokykla akredituota ir gali organizuoti nuotolinį ugdymą. Aukšta mokytojų profesinė kompetencija, mokinių individualios pažangos stebėsena, palaikomi glaudūs ryšiai su tėvais padėjo pasiekti, kad mokiniai sėkmingai dalyvautų ugdymo procese ir patirtų sėkmę. Įrengus dalį antrojo mokyklos korpuso ir čia įsikūrus Šiaulių rajono savivaldybės kultūros centro Raudėnų filialui glaudesnis tapo abiejų įstaigų bendradarbiavimas, organizuojama daugiau bendrų renginių, aktyviau įtraukiama vietos bendruomenė. Finansavus rajono savivaldybei mokyklos teritorija aptverta tvora, išasfaltuota sporto aikštelė, apskardintos mokyklos pastato pastogės.

**Mokyklos strateginis tikslas:** kiekvieno vaiko nuolatinė ugdymo(si) pažanga; bendruomenės telkimas.

**1. Tikslas. Siekti nuolatinės individualios mokinio ir ugdytinio pažangos, tobulinant vertinimo, įsivertinimo ir reflektavimo kultūrą.**

|  |  |
| --- | --- |
| **Uždaviniai** | **Įgyvendinimo rezultatai** |
| 1.1. Tobulinti ugdytinių ir mokinių vertinimo, įsivertinimo ir skatinimo sistemą. | Atnaujinta mokinių pažangos stebėjimo ir vertinimo sistema, parengtas „Skatinimo priemonių už 2020–2021 m. m. ugdymo rezultatus aprašas“ (2021-04-26 direktoriaus įsakymas Nr. Org-56).  Patobulinta ugdytinių ir mokinių vertinimo, įsivertinimo ir skatinimo sistema, numatytos skatinimo priemonės (piniginės premijos, dovanos, padėkos už gerą mokymąsi ir padarytą didžiausią pažangą). Mokiniams įteiktos 7 piniginės premijos, 7 mokiniai apdovanoti dovanėlėmis, 6 mokiniams suteikta teisė birželio mėnesį lankyti pasirinktas pamokas.  Organizuotos 6 mokomųjų dalykų konsultacijos mokymosi sunkumų turintiems mokiniams.  Aukštesniuoju ir pagrindiniu lygiu mokėsi 48 proc. mokinių (tai sudarė 64 proc. 1–4 klasių ir 32 proc. 5–10 klasių mokinių). Lyginant su 2019–2020 m. m., tokių mokinių skaičius padidėjo 1 proc. Aukštesnių rezultatų nepavyko pasiekti dėl nuotolinio mokymosi iššūkių.  2020–2021 m. m. pasiektas bendras 98 % mokyklos pažangumas.  Dėl didelės kainos nepavyko mokykloje organizuoti mokymų apie pamokos vadybos tobulinimą. |
|  | Organizuota metodinė diena mokytojams „Reflektavimas, vertinimas ir pažangos stebėsena pamokoje“, kurios metu jie pristatė teorinę medžiagą, aptarė naujoves, dalinosi patirtimi. Metodinėje dienoje dalyvavo 78 proc. mokytojų. Buvo patobulintos mokytojų dalykinės ir bendrosios kompetencijos. Stebint pamokas nustatyta, kad 45 proc. pamokų atitinka šiuolaikinės pamokos reikalavimus.  Efektyviai veikė savitarpio pagalbos modelis „Pagalba kolegai“. Praktinis metodinėje dienoje „Reflektavimas, vertinimas ir pažangos stebėsena pamokoje“ įgytų žinių taikymas stebėtas pagal sudarytą klausimyną kolegų pamokose.  Pagal sudarytą grafiką tarpusavyje stebėtos ir aptartos 27 pamokos ir 4 veiklos. Išanalizavus stebėtas pamokas buvo parengtos rekomendacijos mokytojams. Mokytojai patobulino dalykines kompetencijas ir pasidalino patirtimi. |
| 1.2. Kurti pažangą skatinantį grįžtamąjį ryšį tarp mokytojų, mokinio ir tėvų. | Tėvai įtraukti į mokinio nacionalinio mokinių pasiekimų patikrinimo rezultatų analizę ir ilgalaikės mokinio pažangos aptarimą. Trišaliai susitikimai organizuoti su 100 proc. 4 ir 8 klasių mokinių šeimų, jų metu aptarti nacionalinio mokinių pasiekimų patikrinimo rezultatai.  Metodinių dienų metu vasario ir spalio mėn. numatyta pagalba gerinant ugdymosi rezultatus 5 klasėje. Penktokams organizuotos matematikos ir lietuvių kalbos konsultacijos. 50 proc. buvusių ketvirtokų 5 klasėje mokosi aukštesniuoju ir pagrindiniu lygiu.  Du kartus per metus organizuoti trišaliai individualūs pokalbiai su 6 mokinių šeimomis apie pažangą bei mokymosi pasiekimų gerinimo galimybes. Beveik visi (išskyrus vieną mokinį) tų šeimų vaikai padarė pažangą ir buvo sėkmingai perkelti į aukštesnę klasę.  Sukurtas šeimos ir mokyklos komunikavimo modelis. Nuotolinio mokymo metu tikslingai stiprinti ryšiai su tėvais: klasių vadovai kasdien telefonu informuodavo tėvus apie mokiniams kylančias mokymosi ir ar pamokų lankomumo problemas. 100 proc. klasių vadovų su tėvais ir auklėtiniais bendravo ugdymo klausimais uždarose grupėse socialiniuose tinkluose, svarbi informacija buvo pateikiama elektroniniame dienyne bei mokyklos interneto svetainėje.  80 proc. tėvų buvo įtraukti į pagalbos mokiniams teikimą, aktyviai bendradarbiavo su mokykla vaiko ugdymo klausimais.  95 proc. mokinių tėvų ir 100 proc. 5–10 klasių mokinių naudojosi elektroniniu dienynu. Siekiant geresnių kiekvieno vaiko ugdymo(si) rezultatų kartą per dvi savaites visi tėvai buvo informuojami apie asmeninę vaiko pažangą.  Vienam mokiniui per mokslo metus tenkančių praleistų pamokų skaičius sumažėjo nuo 40 iki 26. Be priežasties praleistų pamokų skaičius, tenkantis vienam mokiniui, sumažėjo nuo 6 iki 5. Lyginant su 2019–2020 m. m., praleistų pamokų skaičius sumažėjo 35 proc., be priežasties praleistų pamokų skaičius sumažėjo 17 proc.  Planuota organizuoti 3 konsultacijas tėvams, bet jos neįvyko, nes tėvai nepareiškė noro dalyvauti. |
| 1.3. Ugdyti mokinių mokėjimo mokytis kompetenciją. | Dalykų mokytojai, klasių vadovai, mokyklos direktorė 3–4 kartus per mokslo metus su kiekvienu 5–10 klasių mokiniu analizavo individualią pažangą, numatė tobulėjimo galimybes. Planuoto 100 proc. mokyklos pažangumo pasiekti nepavyko, nes vienam mokiniui pritrūko motyvacijos nuotolinio mokymosi metu, jis buvo perkeltas į aukštesnę klasę su nepatenkinamu įvertinimu. 2020-2021 m. m. bendras mokyklos pažangumas buvo 98 proc.  Organizuotas nuolatinis mokinio individualios mokymosi pažangos stebėjimas ir sistemingas Individualios pažangos stebėjimo aplanko pildymas 5–10 klasėse. Mokiniai planavo, stebėjo ir fiksavo individualią pažangą, medžiagą kaupė Individualios pažangos stebėjimo aplankuose. 40 proc. mokinių pagerino savo mokymosi rezultatus (lyginant kiekvieno mokinio 2019–2020 m. m. ir 2020–2021 m. m. mokymosi vidurkį).  Dėl COVID-19 pandemijos ir karantino organizuotas tik vienas profesinio informavimo susitikimas 8–10 klasių mokiniams su Kuršėnų politechnikos mokyklos mokytojais.  100 proc. mokinių, baigusių 8 ir 10 klases, tęsia mokymąsi Kuršėnų L. Ivinskio gimnazijoje arba Kuršėnų politechnikos mokykloje. |

**2. Tikslas. Siekti mokytojų asmeninio profesinio tobulėjimo plėtojant informacinių technologijų naudojimo kompetenciją.**

|  |  |
| --- | --- |
| 2.1. Tobulinti mokytojų kvalifikaciją skaitmeninio turinio srityje. | Organizuoti 2 informacinių technologijų naudojimo mokymai mokytojams. Juose dalyvavo 78 proc. mokytojų, jie patobulino kvalifikaciją kompiuterinio raštingumo ir skaitmeninių didaktinių kompetencijų srityse.  75 proc. mokytojų dalyvavo įvairiuose virtualiuose mokymuose, kur mokėsi, kaip kurti skaitmeninį mokymosi turinį, efektyviau ir kokybiškiau organizuoti nuotolinio ugdymo procesą (9 mokymai). Kiekvienas mokytojas per metus vidutiniškai 3 dienas tobulino kvalifikaciją informacinių technologijų srityje.  80 proc. mokymuose dalyvavusių mokytojų įgytas žinias pritaikė praktikoje. 95 proc. mokytojų pamokose tikslingai naudojo įvairias skaitmenines mokymo priemones (kūrė skaitmeninį turinį: kūrė skaidres, vaizdo siužetus, testus ir apklausas).  Praktinis žinių taikymas aptartas tarpusavyje stebint ir aptariant 15 pamokų.  Du mokytojai dalyvavo projekto ilgalaikiuose mokymuose. Mokytojai įgytas žinias pritaikė praktikoje pamokų metu.  Europos Sąjungos projekto „Saugios elektroninės erdvės vaikams kūrimas“ įvadiniuose seminaruose dalyvavo 33 proc. mokytojų. Du mokytojai dalyvavo projekto ilgalaikiuose mokymuose. Mokytojai įgytas žinias pritaikė praktikoje pamokų metu. |
| 2.2. Efektyvinti informacinių technologijų panaudojimą ugdymo(si) procese. | Įgyvendintas Europos Sąjungos projektas „Saugios elektroninės erdvės vaikams kūrimas“ , mokykloje įrengtos 2 belaidžio interneto zonos.  2–4 klasėse įgyvendinamas projektas „Teachers lead tech“, nuo 2021-09-01 dėstomas pasirenkamasis informacinių technologijų dalykas. Mokiniai ugdo informatikos ir technologinės kūrybos įgūdžius, mokosi programavimo, 3D modeliavimo ir kitų dalykų.  Tikslingai panaudotos lėšos skaitmeninio turinio mokymo priemonėms įsigyti, atnaujinta skaitmeninių mokymo(si) priemonių bazė. Įsigytos 3 mokomosios programos (eduka.lt, ikimo.lt, e.test), nupirkti nuotoliniai informacinių technologijų naudojimo mokymai „Teachers lead tech“, nupirktos 2 videokameros gamtos mokslų ir istorijos kabinetams.  Iš rajono savivaldybės skirtų lėšų hibridinių klasių įrengimui nupirktos 4 videokameros, stovai ir įrengtos hibridinės klasės lietuvių kalbos, matematikos, pradinio ugdymo kabinetuose. |

**3. Tikslas. Telkti bendruomenę, stiprinti mokinių ir ugdytinių sveikos gyvensenos įgūdžius.**

|  |  |
| --- | --- |
| 3.1. Plėtoti edukacinę – kultūrinę veiklą ir stiprinti ryšius su vietos bendruomene. | Įgyvendinta mokyklos Kultūrinio, etnokultūrinio, sportinio ir sveikatos ugdymo programa.  Karantino laikotarpiu 8 renginiai mokyklos bendruomenei organizuoti virtualioje erdvėje.  Mokykloje organizuoti 25 renginiai, paskaitos, akcijos, projektai, kuriuose dalyvavo 100 proc. mokinių ir 45 proc. tėvų. Organizuotos 2 paskaitos tėvų švietimui (dalyvavo 45 proc. tėvų).  Parengtas ir įgyvendintas bendras 2021m. II pusmečio kultūrinių–edukacinių veiklų planas su Šiaulių rajono savivaldybės kultūros centro Raudėnų filialu. Organizuoti 6 bendri renginiai (J. A. Pabrėžos 250-ųjų gimimo metinių minėjimas, Mokslo metų pradžios šventė, Mokytojo diena, Rudenėlio mugė, dailės parodos „Nyka ir Sandra“ atidarymas, Kalėdų eglės įžiebimas ir spektaklis mažiesiems). 2021-08-21 šv. Baltramiejaus atlaidų metu organizuota Šiaulių rajono savivaldybės kultūros centro Raudėnų filialo įsikūrimo mokyklos pastate atidarymo šventė.  Dėl COVID-19 pandemijos renginiuose apribojus dalyvių skaičių, veiklose dalyvavo 100 proc. mokinių, 75 proc. mokytojų, 20 proc. tėvų.  Parengta ir dalinai įgyvendinta programa „Mokykla be sienų 2021“. Organizuota 30 pamokų ir veiklų už mokyklos ribų 1–10 klasių mokiniams ( 45 dalyviai).  Pagal galimybes Kultūros paso veiklose dalyvavo 100 proc. mokinių, panaudota 75 proc. lėšų.  Parengtas ir įgyvendintas projektas „Ugdymas netradicinėse erdvėse“, skirtas J. A. Pabrėžos 250-osioms gimimo metinėms. 6–7–8 klasių mokiniams organizuotos edukacinės veiklos Raudėnuose, Kuršėnuose, Naisiuose, Mažeikių rajone, Kretingoje, Klaipėdoje, Vilniuje (11 dalyvių, 21 veikla). Patobulintos mokinių dalykinės ir bendrakultūrinės kompetencijos. |
| 3.2. Įgyvendinti prevencines programas, skirtas mokinių socialiniam emociniam ugdymui. | 2–10 klasėse įgyvendinta psichoaktyviųjų medžiagų vartojimo prevencijos programa „Savu keliu“. Programoje dalyvavo 39 mokiniai, jiems organizuota nuo 4 iki 6 užsiėmimų klasių valandėlių metu (iš viso 24 užsiėmimai). Mokiniai patobulino sveikos gyvensenos kompetenciją.  Vykdyta Alkoholio, tabako ir kitų psichiką veikiančių medžiagų vartojimo prevencijos programa 1–10 klasėse (45 dalyviai).  Į 1–10 klasių ugdymo turinį buvo integruojama Rengimo šeimai ir lytiškumo ugdymo programa (45 dalyviai).  Su Šiaulių rajono savivaldybės Visuomenės sveikatos biuru organizuoti 5 renginiai, skirti žalingų įpročių prevencijai (45 dalyviai).  Organizuotos klasių valandėlės 1–8 klasių mokiniams ,,Kuriame mokinio elgesio taisykles“ (45 dalyviai).  Dalyvauta ,,Veiksmo savaitėje BE PATYČIŲ 2021 M.“ (2 renginiai, 55 dalyviai).  5 % sumažėjo fiksuotų patyčių skaičius.  Rengimo šeimai ir lytiškumo ugdymo programa buvo integruojama į 1–10 klasių ugdymo turinį (45 dalyviai). |
| 3.3. Skatinti mokinių sveikatinimą ir fizinį aktyvumą. | Dėl nuotolinio mokymosi dalinai įgyvendintas mokyklos sveikatos ugdymo planas.  1–10 klasėse pravestos 5 paskaitos ir užsiėmimai sveikatos gerinimo ir sveikos gyvensenos temomis (45 dalyviai). Daugiau užsiėmimų nepavyko organizuoti dėl karantino. 95 proc. 3–10 klasių mokinių teigia, kad jie daug sužinojo apie sveiką gyvenseną, 65 proc. teigia, kad jie stengiasi laikytis sveikos gyvensenos principų. Per metus tokių mokinių skaičius padidėjo 5 proc.  Įgyvendintas tęstinis ilgalaikis sporto ir sveikatingumo projektas „Gali sportuoti? Įrodyk!“. Projekte dalyvavo 60 proc. 3–10 klasių mokinių. Pravesta 12 sveikatinimo užsiėmimų, kuriuose dalyvavo 18 mokinių ir 7 ugdytiniai. Organizuoti 3 žygiai, 3 vienos dienos stovyklos Kuršėnuose, Balsiuose (Akmenės raj.), Šiauliuose. Vakarais 3 kartus per savaitę mokyklos sporto salėje vyko sportiniai užsiėmimai, kuriuose kiekvieną kartą dalyvaudavo apie 20 vaikų ir jaunimo atstovų. Rajono sporto varžybose iškovotos 3 prizinės vietos. 100 proc. projekte dalyvavusių mokinių patobulino sveikos gyvensenos kompetenciją, tapo fiziškai aktyvesniais, dėl įgytų žinių jų elgsena tapo palankesnė sveikatai.  Organizuotas sveikas ugdytinių ir mokinių maitinimas, programų „Vaisių ir daržovių vartojimo skatinimas švietimo įstaigoje“, „Pienas vaikams“ vykdymas 1–4 klasėse.  Mokiniai sveikiau maitinosi, visi priešmokyklinio ugdymo grupės, 1 ir 2 klasių mokiniai buvo maitinami nemokamai. Minėtų klasių mokiniai dėl karantino reikalavimų nebuvo maitinami švediško stalo principu. |

# III. MOKYKLOS 2022 METŲ VEIKLOS PLANO TIKSLAI IR UŽDAVINIAI

**Savivaldybės strateginiai tikslai:**

Aukštos ugdymo ir švietimo paslaugų kokybės bei jų prieinamumo kiekvienam gyventojui užtikrinimas (kodas 2.1.).

Pilietiškos ir kūrybingos visuomenės ugdymas (kodas 2.2.).

Socialiai saugios ir sveikos visuomenės formavimas (kodas 2.3.).

Efektyvaus, gyventojų poreikius atitinkančio viešojo valdymo užtikrinimas (kodas 4.1).

Saugumo rajone didinimas (kodas 4.2).

**Mokyklos strateginio plano tikslas:** Tapti sociokultūriniu Raudėnų bendruomenės veiklos ir mokymosi centru.

**Strateginiai tikslai:**

1. Ugdyti asmenybę, suprantančią žinių ir mokymosi vertę, pasitikinčią savo jėgomis, gebančią bendrauti ir bendradarbiauti*.*

2. Didinti mokyklos patrauklumą ir atvirumą visuomenei tenkinant mokyklos ir vietos bendruomenės kultūrinius, edukacinius, laisvalaikio poreikius.

**2022 metų veiklos plano tikslai ir uždaviniai:**

1. Ugdyti brandžią asmenybę, suprantančią žinių ir mokymosi vertę.

1.1. Gerinti ugdymo(si) rezultatus didinant mokymosi motyvaciją ir planuojant tolimesnį gyvenimą.

1.2. Stiprinti ugdytinių ir mokinių psichinę ir fizinę sveikatą įgyvendinant sporto ir sveikatingumo projektus.

1.3. Skatinant partnerišką mokymąsi ir tobulinant pamokos vadybą siekti kokybiško mokinių ugdymo.

2. Tenkinti mokyklos ir vietos bendruomenės kultūrinius ir edukacinius poreikius.

2.1. Organizuoti bendras veiklas ir įgyvendinti vietos institucijų projektus.

2.2. Mokyklos erdves pritaikyti vietos bendruomenės poreikiams.

# IV. TIKSLŲ IR UŽDAVINIŲ ĮGYVENDINIMO PRIEMONIŲ PLANAS

**1. Savivaldybės strateginis tikslas –** Aukštos ugdymo ir švietimo paslaugų kokybės bei jų prieinamumo kiekvienam gyventojui užtikrinimas (kodas 2.1.).

**1.1. Įstaigos strateginis tikslas –** Ugdyti asmenybę, suprantančią žinių ir mokymosi vertę, pasitikinčią savo jėgomis, gebančią bendrauti ir bendradarbiauti*.*

|  |  |  |  |  |  |  |  |
| --- | --- | --- | --- | --- | --- | --- | --- |
| **Metinio tikslo kodas** | **Uždavinio kodas** | **Veiklos kodas** | **Veiklos pavadinimas** | **Įvykdymo terminas** | **Atsakingas (-i) vykdytojas (-ai)** | **Indėlio ar proceso vertinimo kriterijai** | **Kriterijų reikšmės** |
| **1.** | **Ugdyti brandžią asmenybę, suprantančią žinių ir mokymosi vertę.** | | | | | | |
| **1.** | **1.** | **Gerinti ugdymo(si) rezultatus didinant mokymosi motyvaciją ir planuojant tolimesnį gyvenimą.** | | | | | |
| **1.** | **1.** | **1.** | Organizuoti 5–8 klasėse nuolatinį mokinio individualios mokymosi pažangos stebėjimą ir sistemingą Individualios pažangos stebėjimo aplanko pildymą. | 2022 m.  03/06 mėn. | Dalykų mokytojai  Klasių vadovai | 5–8 klasių mokiniai nuolat planuos, stebės ir fiksuos individualią pažangą, medžiagą kaups Individualios pažangos stebėjimo aplankuose.100 proc. 5–8 klasių mokinių su mokytojais stebės individualią pažangą, analizuos savo stiprybes ir silpnybes, gebės įsivertinti, sėkmingai planuos savo mokymąsi, bus skatinami už padarytą pažangą. | 45 proc. mokinių pagerins mokymosi rezultatus.  Mokyklos pažangumas 98 proc. Pagrindiniu ir aukštesniuoju lygiu mokysis 52 proc. mokinių. |
| **1.** | **1.** | **2.** | Sudaryti ir įgyvendinti ilgalaikį profesinio informavimo planą 1–8 klasėms „Matuojuosi profesiją“. | 2022 m. | Klasių vadovai | Visi mokiniai patobulins dalykines kompetencijas, sėkmingiau pasirinks gyvenimo kelią. | 1–8 klasėse bus organizuota po 4 profesinio informavimo renginius. 100 proc. mokinių dalyvaus profesinio informavimo renginiuose.100 proc. baigusių 8 klasę mokinių mokysis gimnazijoje. |
| **1.** | **1.** | **3.** | Plėtojant profesinį informavimą parengti ir įgyvendinti galimų atlikti socialinės pilietinės veiklos valandų 5–8 klasių mokiniams aprašą. | 2022 m. | Klasių vadovai | 100 proc. 5–8 klasių mokinių aktyviai įsijungs į socialinę pilietinę veiklą, aktyviai dalyvaus mokyklos sociokultūriniame gyvenime. Socialinę pilietinę veiklą mokiniai galės atlikti dviejų socialinių partnerių įstaigose – Šiaulių rajono savivaldybės kultūros centro Raudėnų filiale, Šiaulių rajono savivaldybės viešosios bibliotekos Raudėnų filiale. | Visi 5–8 klasių mokiniai atliks ne mažiau kaip 10 socialinės pilietinės veiklos valandų. |
| **1.** | **1.** | **4.** | 1–4 klasėse įgyvendinti projektą „Ugdymas netradicinėse aplinkose“. | 2022 m. | Klasių vadovai | Padidės mokinių mokymosi motyvacija. Mokiniai įgis naujų žinių, patyriminių veiklų metu bus formuojamos vertybinės nuostatos, patobulintos mokinių gamtamokslinės ir bendrakultūrinės kompetencijos. | Bus organizuota 20 veiklų ir išvykų netradicinėse erdvėse.  Projekte dalyvaus 100 proc. 1–4 klasių mokinių. |
| **1.** | **2.** | **Stiprinti ugdytinių ir mokinių psichinę ir fizinę sveikatą įgyvendinant sporto ir sveikatingumo projektus.** | | | | | |
| **1.** | **2.** | **1.** | Parengti ir įgyvendinti Raudėnų mokyklos-daugiafunkcio centro sveikatos ugdymo planą 2022 metams. | 2022 m. | Sveikatos specialistas | Bus įgyvendintas Raudėnų mokyklos-daugiafunkcio centro sveikatos ugdymo planas 2022 metams. Pravesta ne mažiau kaip 15 sveikatinimo užsiėmimų ikimokyklinio ir priešmokyklinio ugdymo grupėse bei 1–8 klasėse. | Apklausos duomenimis 70 proc. 1–8 klasių mokinių laikysis sveikos gyvensenos principų. |
| **1.** | **2.** | **2.** | Įgyvendinti tęstinį ilgalaikį sporto ir sveikatingumo projektą „Gali sportuoti? Įrodyk II“. | 2022 m. | R. Navickas | 3–8 klasėse bus įgyvendintas sporto ir sveikatingumo projektas „Gali sportuoti? Įrodyk II“. | 100 proc. mokinių patobulins sveikos gyvensenos kompetenciją, taps fiziškai aktyvesniais, dėl įgytų žinių jų elgsena taps palankesnė sveikatai. |
| **1.** | **2.** | **3.** | Įgyvendinti ikimokyklinio ugdymo programą „Aukime kartu“. | 2022 m. | Ikimokyklinio ir priešmokyklinio ugdymo grupių mokytojai | Bus įgyvendinama ikimokyklinio ugdymo programa „Aukime kartu“. Nuolat stebima ikimokyklinio ir priešmokyklinio ugdymo grupių ugdytinių pažanga. Sėkmingai planuojama ir įgyvendinama ugdymo veikla, nuolat informuojami tėvai. Plėtojamos ugdytinių individualios fizinės, socialinės, pažinimo, kalbos ir bendravimo, kūrybinės galios. | Apklausos rezultatais 100 proc. tėvų patenkinti ikimokyklinio ir priešmokyklinio ugdymo grupių veikla. |
| **1** | **3** | **Skatinant partnerišką mokymąsi ir tobulinant pamokos vadybą siekti kokybiško mokinių ugdymo.** | | | | | |
| **1.** | **3.** | **1.** | Ištirti mokytojų poreikius ir sudaryti bei įgyvendinti Mokytojų kolegialaus mokymosi ir profesinio tobulėjimo planą 2022 metams. | 2022 m.  01/02 mėn. | Metodinė taryba | 100 proc. mokytojų pateiks metodinės veiklos ataskaitas bei profesinio tobulėjimo gaires.  Refleksijos metu bus aptariamos įgytos kompetencijos. Mokytojai mokysis dirbti šiuolaikiškai ir veiksmingai. | 100 proc. mokytojų dalyvaus sėkmingai įgyvendinant mokytojų kolegialaus mokymosi ir profesinio tobulėjimo planą 2022 metams. |
| **1.** | **3.** | **2.** | Mokytojams organizuoti seminarą apie pamokos vadybą ir pažangos stebėseną pamokoje. | 2022 m.  08 mėn. | Metodinė taryba | Profesinio tobulėjimo seminare dalyvaus 75proc. mokytojų. Praktinis taikymas bus stebimas kolegialaus mokymosi metu. | Kiekvienas mokytojas tikslingai stebės ir analizuos bent 2 kolegų pamokas. |
| **1.** | **3.** | **3.** | „Pagalba kolegai“. Pagal sudarytą grafiką stebėti tarpusavio pamokas (dėmesys pamokos vadybai, pažangos stebėsenai pamokoje). | 2022 m.  10/11 mėn. | Metodinė taryba | Bus patobulinta pamokos vadyba, skatinamas partneriškas mokymasis. Mokytojai patobulins dalykines kompetencijas, pasidalins patirtimi. | Kiekvienas mokytojas tikslingai stebės ir analizuos bent 2 kolegų pamokas per metus. |

**2. Savivaldybės strateginis tikslas –** Socialiai saugios ir sveikos visuomenės formavimas (kodas 2.3.).

**2. Įstaigos strateginis tikslas -** Didinti mokyklos patrauklumą ir atvirumą visuomenei tenkinant mokyklos ir vietos bendruomenės kultūrinius, edukacinius, laisvalaikio poreikius.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Metinio tikslo kodas** | **Uždavinio kodas** | **Veiklos kodas** | **Veiklos pavadinimas** | **Įvykdymo terminas** | **Atsakingas (-i) vykdytojas (-ai)** | **Indėlio ar proceso vertinimo kriterijai** | | **Kriterijų reikšmės** |
| **2.** | **Tenkinti mokyklos ir vietos bendruomenės kultūrinius ir edukacinius poreikius.** | | | | | | | |
| **2.** | **1.** | **Organizuoti bendras veiklas ir įgyvendinti vietos institucijų projektus.** | | | | | | |
| **2.** | **1.** | **1.** | Sudaryti mokyklos ir Šiaulių rajono savivaldybės kultūros centro Raudėnų filialo bendrų veiklų programą ir ją įgyvendinti. | 2022 m.  02 mėn. | Darbo grupė | Mokomasi bendrauti ir bendradarbiauti, socializuotis per kuriančią ir puoselėjančią veiklą, vietos bendruomenėje ugdomos bendrakultūrinė ir pilietiškumo kompetencijos. | | Sudaryti ir įgyvendinti programą,  40 proc. vietos bendruomenės narių dalyvaus šventėse, renginiuose.  Kultūros centro salėje ir kitose erdvėse bus organizuojama bent po 1 renginį ir veiklą per mėnesį vietos bendruomenei. |
| **2.** | **1.** | **2.** | Parengti ir įgyvendinti bendrą ilgalaikį sociokultūrinį projektą „Teatro lėlė kaip sakmės pažinimo kodas“ su Šiaulių rajono savivaldybės viešąja biblioteka, Šiaulių rajono savivaldybės kultūros centro Raudėnų filialu, VO „Raudėnų bendruomenė“. | 2022 m. | Darbo grupė | Įgyvendinant bendrą sociokultūrinį projektą su socialiniais partneriais bus įtraukta mokyklos, miestelio bendruomenė. Gerės ir stiprės vietos kultūrinio gyvenimo kokybė ir sklaida. | | Projekte dalyvaus 100 proc. mokinių,  bus organizuotos 3 veiklos ir 2 renginiai vietos bendruomenei. |
| **2.** | **1.** | **3.** | Dalyvauti įgyvendinant tęstinį Žemaitijos regiono projektą Kultūros kelias „Jurgio Ambraziejaus Pabrėžos kelias“ su Šiaulių rajono turizmo ir verslo informacijos centru, Kretingos turizmo centru, VO „Raudėnų bendruomenė“, Raudėnų bažnyčia. | 2022 m. | Darbo grupė | Įgyvendinus projektą maršrutas turistams/ keliautojams/ piligrimams nusities per Raudėnus. Bendromis seniūnijos, vietos bendruomenės, mokyklos, bažnyčios pastangomis bus organizuojamos edukacinės veiklos, teikiamos socialinės paslaugos keliautojams. | | Projekto įgyvendinime dalyvaus 5 mokytojai, 70 proc. mokinių. |
| **2.** | **1.** | **4.** | Su Šiaulių rajono Švietimo pagalbos tarnyba įgyvendinti projektą „Socialinio emocinio ugdymo programa“, skirtą vietos bendruomenei. | 2022 m.  03–04 mėn. | Darbo grupė | Vietos bendruomenė įsitrauks ir aktyviai dalyvaus paskaitose, veiklose, seminaruose. Bus patobulinama sveikos gyvensenos kompetencija. | | Paskaitose dalyvaus bent 5 mokytojai, 10–15 mokinių tėvų ir 10–15 vietos bendruomenės narių |
| **2.** | **2.** | **Mokyklos erdves pritaikyti vietos bendruomenės poreikiams.** | | | | | | |
| **2.** | **2.** | **1.** | Prie mokyklos įrengti universalią sporto aikštelę. | 2022 m.  05–08 mėn. | Direktorius | | Patraukli, inovatyvi sporto aikštelė suteiks galimybę sportinėms veikloms. | Įvairios bendruomenės grupės aktyviai sportuos ir naudosis nauja sporto aikštele bei inventoriumi. |
| **2.** | **2.** | **2.** | Perkelti mokyklos muziejų į kitas patalpas, įrengti naują ekspoziciją ir pritaikyti edukacinėms veikloms. | 2022 m.  10–11 mėn. | Direktoriaus pavaduotojas ūkio reikalams | | Muziejus taps edukacine erdve renginiams ir veikloms. | Muziejus bus atviras vietos bendruomenei ir platesnei visuomenei |
| **2.** | **2.** | **3.** | Mokyklos teritorijoje įrengti tradicinį senovinį gėlyną – žolynėlį. | 2022 m.  04–06 mėn. | Direktoriaus pavaduotojas ūkio reikalams | | Mokyklos bendruomenė sieks sveikos gyvensenos, bendravimo skatinimo neformalioje, lauko erdvėje. | Vykdydamos gamtosauginius projektus bendruomenės įsitrauks ir padės sukurti žolynėlių erdvę, kur bus organizuojamos edukacinės veiklos. |

# V. 2022 METŲ VEIKLOS PLANO ĮGYVENDINIMO LĖŠOS

2022 m. veiklos tikslų ir uždavinių įgyvendinimui naudojami asignavimai ir jų finansavimo šaltinai:

|  |  |  |  |  |  |  |  |
| --- | --- | --- | --- | --- | --- | --- | --- |
| **Mokymo lėšos**  **Eur** | **Savivaldybės biudžeto lėšos**  **Eur** | **Įstaigos pajamos**  **Eur** | **Įstaigos pajamų likutis**  **Eur** | **Valstybės biudžeto lėšos**  **Eur** | | | **Iš viso Eur** |
| Ugdymo, maitinimo ir pavėžėjimo lėšos socialinę riziką patiriančių vaikų ikimokykliniam ugdymui | Pedagoginių darbuotojų, išlaikomų iš savivaldybės biudžeto lėšų, darbo užmokesčiui didinti | Vadovaujančių darbuotojų minimaliems pareiginės algos koeficientams padidinti |
| 3221,00 | 1237,00 | 2172,00 |
| 220065,00 | 165745,00 | 5000,00 | 440,25 | 6630,00 | | | 397880,25 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Šiaulių r. Raudėnų mokyklos-daugiafunkcio centro

tarybos 2022 m. vasario 17 d. protokoliniu

nutarimu (protokolo Nr. 3)